o
VIRON PASTORIT AREENALLA
Kaikissa Raamatuissa ensimmäisenä lukee:
Alussa loi Jumala taivaan ja maan. Se on se maa, jossa olemme ja elämme.
Raamattu puhuu meille vielä toisesta maasta.
Se on meidän todellinen kotimaamme. 1 Kor 2:9
Mitä silmä ei ole nähnyt eikä korva kuullut,
mikä ei ole ihmisen sydämeen noussut
ja minkä Jumala on valmistanut, niille, jotka häntä rakastavat.
Ilm. 21:1-3
Ja minä näin uuden taivaan ja uuden maan; sillä ensimmäinen
taivas ja ensimmäinen maa ovat kadonneet, eikä merta enää ole.
Ja pyhän kaupungin, uuden Jerusalemin, minä näin laskeutuvan
alas taivaasta Jumalan tyköä, valmistettuna niinkuin morsian,
miehellensä kaunistettu. Ja minä kuulin suuren äänen
valtaistuimelta sanovan: "Katso, Jumalan maja ihmisten keskellä!"
Ja hän on asuva heidän keskellänsä, ja he ovat hänen kansansa,
ja Jumala itse on oleva heidän kanssaan, heidän Jumalansa.
Olen miettinyt tätä kotimaata, johon me olemme matkalla.
Olen kohdannut ihmisiä, joilla on tulevasta maasta
ihmeellisiä kokemuksia. Neuvosto- ajalla rukousryhmässä eräs Urve
kertoi kasvot säteillen: Kuinka tahdonkaan kävellä kultakaduilla!
Hiljattain seurakuntamme diakonissa koki, kuinka hänet näyssä vietiin
Taivaaseen ja pantiin istumaan suuren pöydän ääreen.
Hänestä oli suurenmoista istua sen pöydän ääressä.
On asioita, joita on mahdotonta pukea sanoiksi tai
silmin nähdä tai korvillamme kuulla.
Olemme matkalla todelliseen kotimaahamme.
Taitelijat ovat tehneet siitä maalauksia, runoiljat runoja
ja kirjailijat kirjoja. Siitä on unelmoitu ja sinne haluttu päästä.
Sitä pitää kaivata ja tehdä kaikkensa, päästäkseen sinne.
Minun toivomukseni on, että sinä pääset kanssa sinne,
jossa kaikki on toisin. Siellä maalliset asiat on unohdettu.
Neuvostoajalla yksi virolainen taiteilja sanoi:
Taide, joka ei nouse maasta korkeammalle, ei ole taidetta.
Ihmiselämästä voidaan sanoa samoin.
Sillä on arvoa, kun se tähtää maanpäältä korkeammalle ja
odottaa Jeesuksen toista tulemista.
Luin hiljattain Oswald Chambersin ajatuksia. Olen niistä kiitollinen.
Olen lisännyt myös omia ajatuksiani.
Monen mieleen ovat etelänmatkat.
Minun lempimaani on Israel, jonne olisin aina valmis menemään.
Erityisesti silloin kun merivesi on lämmin ja voi ottaa aurinkoa,
samaan aikaan kun meillä pohjoisessa on kylmä ja tuulinen.
Olen yli 10 vuotta tehnyt työtä kodittomien ja vähäosaisten parissa.
Olen jakanut heille Jumalan Sanaa yhdessä ystävieni kanssa.
Monesti minua koskettaa syvästi se hätä, joka näillä kodittomilla on.
He asuvat kadulla. Talvella he ovat paleltumaisillaan
seisoessaan pitkässä ruokajonossa sisäänpääsyä odottaessa.
Kohmeisilla sormilla he yrittävät syödä.
Se panee miettimään parempaa kotimaata,
jossa on lämpimämpää ja kaikkea on riittävästi.
Kuka ei kaipaisi maata, jossa ketään ei sorrettaisi,
kaikki unelmasi täyttyisivät.
Meidän maalla on syntiä ja rikollisuutta. Me kaipaamme parempaa.
Paikkaa, jossa ei ole väkivaltaa, köyhyyttä, sairautta, kuolemaa.
On ihmisiä, jotka kokevat olonsa tässä maassa vieraana.
Tunnen monta ihmistä, jotka vastaavat haluavansa heti Taivaaseen,
kun sitä heiltä kysyn. He ovat heti valmiita lähtemään.
He ovat paljosta läpi menneet. Heitä ei pidättele täällä mikään.
Muistan kun olin kuulusteluissa vuonna 1984.
Minua kuulusteltiin Paidessa. Olin monistanut Billy Grahamin puheita.
Ihmiset, jotka olivat monistaneet videoita,
jäivät kiinni niiden esittämisestä. Seurasi suuret kotietsinnät.
Minun kodistani takavarikoitiin yli 500 kasettia ja 2 äänityslaitetta.
Henkilökohtainen kirjeenvaihto vietiin. Samoin hengelliset kirjat.
Se kaikki oli kiellettyä. Minua kuulusteltiin tunteja.
Minua yritettiin painostaa.
Minua uhkailtiin. Sanottiin, että päädyn vankiselliin 2 vuodeksi,
jos en puhu. Ala puhua. Kerro, kuka käänsi hengellistä kirjallisuutta.
Sanoin, etten kerro. Pyydettiiin kirjoittamaan paperille,
kun en halunnut puhua. Minua yritettiin kaikin tavoin
houkutella puhumaan. Luvattiin viedä tavaroineni kotiin, heti kun kerron.
Sanoin ei. Sitten pyydettiin vaan näyttämään sen ihmisen koti.
Sanottiin, että niin et ole puhunut tai kirjoittanut mitään.
Näytä vaan, missä se ihminen asuu. Sanoin ei. En tee niinkuin Juudas.
Silloin he raivostuivat ja heittivät minut keskiyöllä ulos kadulle.
Kuulustelut oli kestänyt tunteja. He olivat väsyneitä, samoin minä.
Olin ulkona. Kaduilla oli lunta. En voinut mennä kenenkään luo,
koska minua seurattiin. Kävelin kylmillään olevaan asemarakennukseen.
Sisällä oli kylmempi kuin ulkona. Menin seisomaan kiskoille ja sanoin
Jumalalle: Kun minulla olisi siivet, lentäisin maailman ääriin,
enkä tulisi koskaan takaisin. Muistan, miltä tuntui odottaa niitä siipiä.
On ihmisiä, jotka odottavat parempaa kotimaata.
Haluan sinulle tänään kertoa maasta, jossa ei ole kyyneliä, sydänsurua,
sairautta eikä kuolemaa. Siinä maassa ei ole sotaa eikä salaliittoja.
Siellä ei ole köyhiä eikä kärsiviä.
Siellä ihmiset eivät kanna kuormia eivätkä vanhene.
Siellä ei koeta eroamisen tuskaa. Siinä maassa ei ole syntiä.
Kukaan ei tee siellä pahaa. Siellä ei ole onnettomuuksia.
Koskaan et näe siellä hautajais- saattoa tai surijoita.
Siellä ei ole ruumishuoneita tai krematorioita.
Siellä ei pukeuduta suruvaatteisiin tai sytytetä hautakynttilää.
Siellä ei kuole kukaan. Siellä ei ole haudankaivajia eikä arkkuja.
Siellä mikään ei koskaan pilaannu. Kukat tuoksuvat aina.
Puut ovat aina vihreitä. Siellä ei ole ukkosmyrskyjä, tulivuoren purkauksia,
maanjäristyksiä, pyörremyrskyjä, tsunameja tai taifuuneja.
Siellä ei ole tappavia viruksia, kuumetta tai ruttoa.
Siellä ei paista aurinko, silti on valoisaa.
Siellä ei ole yötä. Koskaan ei ole liian kuuma tai kylmä.
Pilvet eivät peitä taivasta eikä siellä ole myrskyisää tuulta.
Siellä ei ole juoppoja eikä narkomaaneja.
Siellä ei käytetä huumeita. Siellä ei ole kodittomia.
Siellä ei ole moraalittomia ihmisiä. Miehet ja naiset ovat puhtaita.
Siellä ei ole lastenkoteja tai vankiloita.
Ovissa ei ole lukkoja eikä ikkunoissa kaltereita.
Siellä ei ole varkaita. Siellä ei lueta himokkaita kirjoja eikä
katsota epäpuhtaita kuvia. Siellä ei ole vuokranmaksua.
Lisää hyviä uutisia. Siellä ei ole vammaisia.
Kukaan ei ole rullatuolissa. Kukaan ei ole jalaton tai kädetön.
Ei ole sokeita eikä kuuroja. Siellä ei ole sairaaloita tai
hoitokoteja. Sen kaduilla ei kerjätä.
Kaikilla on kaikkea tarpeeksi.
Pitali, syöpä, halvaus, tuberkuloosi, aids ovat sanoja, joita ei ole kuultu.
Siellä ei ole mielisairaaloita. Kukaan siellä ei ole mielisairas.
Lääkäreitä ei tarvita. Sairaala- jonoja ei ole.
Kysyt, mistä tiedän tai olenko ollut ollut siellä.
Vähintään yksi tuntee sen paikan tosi hyvin.
Hän on elänyt ennen aikojen alkua ja kutsuu sitä paikkaa Taivaaksi.
Ilm 21:4-8 Hän sanoo:
Hän on pyyhkivä pois kaikki kyyneleet heidän silmistänsä,
eikä kuolemaa ole enää oleva, eikä murhetta eikä parkua
eikä kipua ole enää oleva, sillä kaikki entinen on mennyt.
Ja valtaistuimella istuva sanoi: "Katso, uudeksi minä teen kaikki".
Ja hän sanoi: "Kirjoita, sillä nämä sanat ovat vakaat ja todet".
Ja hän sanoi minulle: Se on tapahtunut Minä olen A ja O, alku ja loppu.
Minä annan janoavalle elämän veden lähteestä lahjaksi.
Joka voittaa, on tämän perivä, ja minä olen oleva hänen Jumalansa,
ja hän on oleva minun poikani.
Mutta pelkurien ja epäuskoisten ja saastaisten ja murhaajien
ja huorintekijäin ja velhojen ja epäjumalanpalvelijain ja kaikkien
valhettelijain osa on oleva siinä järvessä, joka tulta ja
tulikiveä palaa; tämä on toinen kuolema.
Fil 3:20 opettaa Paavali: Meillä on yhdyskuntamme taivaissa,
ja sieltä me myös odotamme Herraa Jeesusta Kristusta Vapahtajaksi.
Fil 1:21-24
Elämä on minulle Kristus, ja kuolema on voitto.
Mutta jos minun on eläminen täällä lihassa, niin siitä koituu
hedelmää työlleni, ja silloin en tiedä, minkä valitsisin.
Ahtaalla minä olen näiden kahden välissä: halu minulla on täältä eritä
ja olla Kristuksen kanssa, sillä se olisi monin verroin parempi;
mutta teidän tähtenne on lihassa viipymiseni tarpeellisempi.
Uskonelämän varrella olen ihaillut ihmisiä,
jotka kaipaavat Taivaaseen.
Minä tulin uskoon pitkätukkaisten hippien joukosta,
joilla oli ihan erilaiset kaipaukset.
Kirjallisuus oli toisenlaista. Make Love ja Flower Power,
Not War olivat iskulauseina. Luettiin itämaista filosofiaa.
Haluan olla valmis Taivasta varten.
Passintarkastuksessa todetaan, että se on Jumalan lapsi.
Minun Henkeni todistaa siitä yhdessa Jumalan Hengen kanssa.
Minulla on Pyhän Hengen sinetti, joka todistaa aitouden.
Hän on lapseni. Astu Herran iloon.
Kun tänään hymyillen toteat, se maa on minulle ja kaipaan sitä,
voit itseäsi onnitella. Meillä on parempi kotimaa Taivaassa.
Kannattaa nähda vaivaa sinne pääsemiseksi.
Hyvä on ottaa mukaan niin paljon ihmisiä, kuin suinkin mahdollista.
Jeesus on jo mennyt todelliseen kotiin.
Maan päällä Hän oli vieras ja yksinäinen.
Viimeisenä iltana ennen vangitsemista,
hän sanoo nämä sanat: Joh14:1-3
Älköön teidän sydämenne olko murheellinen.
Uskokaa Jumalaan, ja uskokaa minuun.
Minun Isäni kodissa on monta asuinsijaa.
Jos ei niin olisi, sanoisinko minä teille,
että minä menen valmistamaan teille sijaa?
Ja vaikka minä menen valmistamaan teille sijaa, tulen minä takaisin
ja otan teidät tyköni, että tekin olisitte siellä, missä minä olen.
Yhtenä päivänä Hän tulee ja muuttaa meidät hetkessä.
Hän tempaa meidät mukaansa ja vie todelliseen kotimaahan.
Keskiajalla elänyt katolinen munkki Thomas a Kempis on sanonut:
Kaikkein pienimpänä Taivaassa oleminen on suurta,
sillä siellä kaikki on niin suurta.
Monet uskovat kaipaavat päästä sinne.
Meidän kansalaisuusasiakirjat on jo kunnossa.
USAn 3. presidentti Thomas Jefferson on sanonut:
Taivaassa ei ole baptisteja, katolilaisia tai protestantteja.
Taivaan porteilla kaikki ottavat uskontokuntansa tunnukset pois.
Emmekö voisi tehdä sitä jo nyt ja
ojentautua kaikkien todellisten Jumalan lasten puoleen?
Etsiä yhdessä Jumalan kasvoja.
Monen on vaikea ymmärtää, miksi ihmiset eivät halua Taivaaseen.
On asioita, joita emme pysty selittämään. Tarvitsemme Jumalaa.
Ristinuskon ytimessä on suhde Jumalan kanssa
Jeesuksen Kristuksen Hänen poikansa kautta.
Jeesus tuli maailmaan antaakseen meille tulevaisuuden ja toivon.
Hän tuli parantamaan sairaita ja näyttämään Jumalan runsautta.
Leivät ja kalat moninkertaistuivat. 5000 tuli ravituksi.
Hän tuli näyttämään, että luonnon- voimat on kuuliaiset Hänelle.
Hän käveli aaltojen päällä myrskyisellä Galilean järvellä.
Pelästyneille opetuslapsille Hän sanoo: Älkää pelätkö. Se olen minä.
Hän herättää kuolleita, antaa sokeille näon.
Hän tekee kaikkea, mistä ennen oli vain unelmoitu.
Hän tuli puhumaan Jumalan valta- kunnasta.
Hänet lyödään ristiin ja haudataan. Hän nousee ylös kuolleista.
Hänen kauttaan on meille avattu Taivaan tie.
Hänen kauttaan voi jokainen saada synnit anteeksi.
2 Kor 5:21 sanoo Paavali:
Sen, joka ei synnistä tiennyt, hän meidän tähtemme teki synniksi,
että me hänessä tulisimme Jumalan vanhurskaudeksi.
Läpi koko kirkkohistorian on ollut niitä, jotka ovat kaivanneet Jumalaa
ja halunneet olla Hänen kanssaan. Yksi esikuviani on Joseph Cupertino,
kenestä kirjoittaa myös John Crowder viroksi ilmestyneessä kirjassaan
"Miracle Workers, Reformers, and the New Mystics"
Joseph Cupertino eli vuosina 1603-1663. Häntä kutsuttiin lentäväksi munkiksi.
Häntä pilkattiin töllöttäjäksi. Hän tuijotti johonkin ja oli poissaoleva.
Hän oli Jumalan kanssa. Myöhemmin häntä kutsuttiin lentäväksi munkiksi.
Hänen kauttaan pahat henget lähtivät ihmisistä.
Leipä ja viini moninkertaistuivat.
Viiteen vuoteen hän ei syönyt leipää eikä juonut viiniä.
Hänellä oli rankkoja paastoja. Erityistä hänessä oli
hänen näkemänsä voimalliset näyt.
Kirkon kellojen soitto, Jeesuksen nimen mainitseminen tai
ajatukset Taivaan kirkkaudesta veivät hänet ekstaasiin.
Hän nousi ilmaan ja jäi ilmaan leijailemaan.
Häntä yritettiin tuoda ekstaasista pois, polttamalla häntä
tai muuten kipua aiheuttamalla. Hän ei tullut.
Vasta kun luostarin esimies pyysi, hän tuli.
Kerran kirkon torniin oltiin kiinnittämässä ristiä.
Se oli 11 m korkuinen, jonka kantamiseen tarvittiin 10 miestä.
Hän tuli ja nappasi ristin ja asetti sen Simsonin kaltaisella voimalla
yksin torniin paikalleen. Se jälkeen hänet pantiin 35 vuodeksi eristyksiin.
Haluaisin tavata tämän miehen Taivaassa.
Kun kaipaat parempaan kotimaahan ja haluat asiat kuntoon Jumalan kanssa,
rukoile kanssani. Sano näin: Rakas Jumala, anna syntini anteeksi.
Ota minut lapseksesi. Tee minusta sellainen ihminen, jollaiseksi tahdot.
Jeesuksen pyhässä nimessä ja hänen vuodattaman uhriveren tähden
pyydän, ota minut vastaan tällaisena kuin olen.
Laita nimeni Taivaan kirjaan. Pidä minua lapsenasi tästä päivästä alkaen.
Täytä minut Pyhällä Hengellä, jotta voin kulkea oikealla tiellä.
Pyydän tätä Jeesuksen Kristuksen nimessä.
Kun rukoilit tämän rukouksen, kerron sinulle kolme tärkeää asiaa.
Rukoile yksinkertaisia rukouksia. Jeesus auta. Jeesus johdata minua.
Jumala opeta minua, anna viisautta.
Ala lukemaan Raamattua Johanneksen evankeliumista.
Kerro jollekin, että olet tullut uskoon.
Käy seurakunnassa, jossa puhutaan Jeesuksen elämästä, kuolemasta
ylösnousemuksesta, Pyhän Hengen voimasta
ja Jeesuksen toisesta tulemisesta.
Kaipaa Taivasta ja Jumalan läsnäoloa, jotta olisit mukana tempauksessa.
On tärkeää päästä eroon kaikista salaisista synneistä.
Taivaaseen pääsemiseen tarvitaan puhdas sydän ja rakkaus Jumalaan.
Lue Sanaa. Se toimii ja vahvistaa sinua.
Halua olla Jumalan käytössä, jotta voisit kertoa toisille Jeesuksesta.
Hän on tie, totuus ja elämä. Ilman Häntä ei pääse kukaan Jumalan luo.
Jumala siunatkoon sinua.
Suomennos: Päivi Pitko